Nijolė Petraitytė

Nijolė Petraitytė (g. 1957 m. gruodžio 2 d. Šiauliuose) – Lietuvos bibliotekininkė, knygotyrininkė, kraštotyrininkė, esperantininkė.

Biografija 
1979 m. baigė lietuvių kalbą ir literatūrą Šiaulių pedagoginiame institute. Nuo 1982 m. Šiaulių miesto savivaldybės viešosios bibliotekos vyr. bibliotekininkė.

Lietuvos bibliotekininkų, Lietuvos kraštotyros ir Knygnešio draugijų narė.

Dalyvavo Lietuvos kraštotyros draugijos organizuotose respublikinėse ekspedicijose (Micaičiai, Gruzdžiai, Šiaulėnai, Kurtuvėnai, Kuršėnai). Sudarė rankraštinius kraštotyros darbus „Knygnešystė ir spaudos platinimas Šiaulių apskrityje 1864-1904 m.“, „Ona Gruzdytė-Bugailiškienė“, „Dailidė, dievdirbys, knygų platintojas Gaudentas Rimdeikis“ ir kt. Paskelbė publikacijų knygnešystės, knygotyros, bibliotekų istorijos temomis respublikinėje spaudoje. Skaito pranešimus seminaruose, konferencijose.

Įvertinimas 
 2004 m. Mikelio prizas

Šaltiniai 

Šiaulių kraštotyrininkai
Lietuvos bibliotekininkai
Lietuvos knygotyrininkai